《上书行》
宋代·刘攽

仕不至二千石，贾不至五百万。此事夸者忧，而非志士叹。

君不见下邳少年授书起，幄中运筹制千里。功成不受三万户，拂衣归从赤松子。

君不见计倪半策诛强吴，鸱夷扁舟浮五湖。三致千金不自擅，至今籍籍宗陶朱。

大贤富贵不为己，心事邈与常人殊。逢时致身如反手，云蒸龙变无时无。

君勿爱上书献赋称贤豪，刺绣倚市相矜高。丈夫昔曾笑徒劳，商贾旦旦争锥刀。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。